মা-গ্চিগ-লাব-স্গ্রোনের জীবনী ভিন্ন তিব্বতী র্নাম-থার গ্রন্থগুলিতে বিভিন্ন ভাবে বর্ণিত রয়েছে। তাঁর জন্ম ১০৫৫ খ্রিষ্টাব্দে হয়েছিল। তিনি তিব্বতের লাব্স-ফ্যি (ওয়াইলি: labs phyi) অঞ্চলের ম্ত্শো-মের (ওয়াইলি: mtsho mer) গ্রামে না ইয়ার্লুং উপত্যকার পূর্বদিকে অবস্থিত গ্যে'ই-লাব্স (ওয়াইলি: gye'i labs) অঞ্চলে জন্মগ্রহণ করেছিলেন, সেই নিয়ে সন্দেহ রয়েছে। তাঁর পিতা ছোস-ক্যি-জলা-বা (ওয়াইলি: chos kyi zla ba) ছিলেন গ্রাম প্রধান এবং মাতা ক্লুংস-মো-'বুম-ল্চাম (ওয়াইলি: klungs mo 'bum lcam) আরো দুই সন্তানের জননী ছিলেন।